CELEX: 32022R0044
Language: bg
Date: 2022-01-13 00:00:00
Title: Регламент за изпълнение (ЕС) 2022/44 на Комисията от 13 януари 2022 година за определяне на правила за прилагането на Регламент (ЕС) 2021/1139 на Европейския парламент и на Съвета по отношение на критериите за установяване на равнището на финансовите корекции и за прилагане на фиксирани ставки, свързани със сериозно неспазване на правилата на общата политика в областта на рибарството

14.1.2022   
               
               
                  BG
               
               
                  Официален вестник на Европейския съюз
               
               
                  L 9/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/44 НА КОМИСИЯТА
         от 13 януари 2022 година
         за определяне на правила за прилагането на Регламент (ЕС) 2021/1139 на Европейския парламент и на Съвета по отношение на критериите за установяване на равнището на финансовите корекции и за прилагане на фиксирани ставки, свързани със сериозно неспазване на правилата на общата политика в областта на рибарството
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2021/1139 на Европейския парламент и на Съвета от 7 юли 2021 г. относно Европейския фонд за морско дело, рибарство и аквакултури и за изменение на Регламент (ЕС) 2017/1004 (1), и по-специално член 45, параграф 4 от него,
         като има предвид, че:
         
                     (1)
                  
                  
                     Постигането на целите на общата политика в областта на рибарството (ОПОР), които се съдържат в Регламент (ЕС) № 1380/2013 на Европейския парламент и на Съвета (2), не следва да бъде възпрепятствано от нарушения на правилата на ОПОР от страна на държавите членки. Съгласно член 41, параграфи 1 и 2 от Регламент (ЕС) № 1380/2013 финансовата помощ от Европейския фонд за морско дело, рибарство и аквакултури (ЕФМДРА) зависи от спазването от страна на държавите членки на правилата на ОПОР. Неспазването на правилата може да доведе до прекъсване или спиране на плащанията или до прилагане на финансови корекции на финансовата помощ от Съюза в рамките на ОПОР.
                  
               
                     (2)
                  
                  
                     В член 104, параграф 1 от Регламент (ЕС) 2021/1060 на Европейския парламент и на Съвета (3) се определят случаите, в които Комисията прилага финансови корекции. Освен това съгласно член 104, параграф 5 от същия регламент в специалните правила за ЕФМДРА могат да бъдат предвидени конкретни основания за финансови корекции във свръзка с неспазване на правилата, приложими в рамките на ОПОР.
                  
               
                     (3)
                  
                  
                     С цел да се защитят финансовите интереси на Съюза и неговите данъкоплатци, Комисията може — съгласно член 45, параграф 1 от Регламент (ЕС) 2021/1139 — да прилага финансови корекции, като отмени изцяло или частично приноса на Съюза за оперативна програма.
                  
               
                     (4)
                  
                  
                     Съгласно член 45, параграф 3 от Регламент (ЕС) 2021/1139 се прилага фиксирана ставка, когато не е възможно да се определи точно размерът на разходите, свързани със сериозното неспазване на правилата на ОПОР от страна на дадена държава членка.
                  
               
                     (5)
                  
                  
                     Съгласно член 45, параграф 4 от Регламент (ЕС) 2021/1139 Комисията може да приема актове за изпълнение, с които се определят критериите за установяване на равнището на финансовите корекции, които да бъдат приложени, и критериите за прилагане на фиксирани финансови корекции. В член 45, параграф 1 от Регламент (ЕС) 2021/1139 се посочват случаите, в които Комисията може да наложи финансови корекции на целия или на част от приноса на Съюза за програмата. В случаите по член 45, параграф 1, буква а) количественото измерване на финансовите последици от неспазването на правилата от страна на бенефициера се основава на споразумението за финансиране между бенефициера и компетентните национални органи, отговорни за изпълнението на програмата по ЕФМДРА. Следователно фиксираните ставки за финансовите корекции може да се прилагат само в случаите, посочени в член 45, параграф 1, буква б) от Регламент (ЕС) 2021/1139.
                  
               
                     (6)
                  
                  
                     Съответно е необходимо да се приемат критерии за установяване на равнището на финансовите корекции, които да бъдат приложени, и критериите за прилагане на фиксирани корекции. Това ще гарантира правна сигурност и равно третиране на държавите членки, които изпълняват програми по ЕФМДРА, както и прозрачност и пропорционалност на фиксираните финансови корекции.
                  
               
                     (7)
                  
                  
                     Равнището на финансовата корекция трябва да бъде пропорционално спрямо естеството, сериозността, честотата и продължителността на сериозното неспазване на правилата на ОПОР от страна на държавата членка.
                  
               
                     (8)
                  
                  
                     Целесъобразно е да се предвиди степенувана система от фиксирани ставки, позволяваща правилното прилагане на пропорционалността.
                  
               
                     (9)
                  
                  
                     Като се има предвид колко е важно да се гарантира хармонизирано и еднакво третиране на държавите членки от началото на програмния период, настоящият регламент следва да влезе в сила в деня след деня на публикуването му в Официален вестник на Европейския съюз.
                  
               
                     (10)
                  
                  
                     Предвидените в настоящия регламент мерки са в съответствие със становището на Комитета за Европейския фонд за морско дело, рибарство и аквакултури,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет
            С настоящия регламент се определят критериите за установяване на равнищата на финансовата корекция, която да бъде приложена в случаите на сериозно неспазване на правилата на ОПОР, и критериите за прилагане на фиксирани ставки съгласно член 45 от Регламент (ЕС) 2021/1139.
         
         
            Член 2
            Критерии за установяване на равнищата на финансовата корекция
            Равнищата на финансовата корекция, посочена в член 45, параграф 1, буква б) от Регламент (ЕС) 2021/1139, се установяват въз основа на следните критерии:
            
                        а)
                     
                     
                        значимостта на евентуалните вреди за морските биологични ресурси, произтичащи от неспазването на правилата на ОПОР;
                     
                  
                        б)
                     
                     
                        честотата на нарушенията;
                     
                  
                        в)
                     
                     
                        продължителността на нарушенията;
                     
                  
                        г)
                     
                     
                        коригиращите действия, предприети от въпросната държава членка.
                     
                  
         
            Член 3
            Критерии за прилагане на фиксирани ставки
            
               1.   Фиксираните ставки на финансовата корекция, посочена в член 45, параграф 3 от Регламент (ЕС) 2021/1139, се определят на 2 %, 5 %, 10 %, 25 %, 50 % или 100 % от приноса на Съюза, отпуснат за съответните специфични цели на ЕФМДРА или за съответната част от тях в рамките на оперативната програма на съответната държава членка.
            
            
               2.   Диапазонът, в който се прилагат фиксираните ставки за отделни случаи на неспазване на правилата на ОПОР, е определен в приложението. Ставката, която трябва да се използва, се определя в съответствие с критериите, посочени в член 2.
            
            
               3.   Когато в съответствие с член 45, параграф 1, буква б) от Регламент (ЕС) 2021/1139 Комисията приеме акт за изпълнение, с който се извършват финансови корекции в рамките на една и съща специфична цел на ЕФМДРА за няколко случая на сериозно неспазване на правилата, установени в съответствие с член 43, параграф 4 от същия регламент, фиксираните ставки не се кумулират, а финансовата корекция се установява в най-високия диапазон, приложим за тези случаи, съгласно приложението.
            
            
               4.   Когато Комисията е приложила финансова корекция поради неспазване на правилата на ОПОР, но държавата членка не предприема подходящи коригиращи действия, фиксираната ставка може да бъде увеличена до следващото по-високо равнище в рамките на диапазона, приложим за този случай на неспазване на правилата на ОПОР, съгласно приложението.
            
            
               5.   В допълнение към случаите, изрично предвидени в приложението, може да се приложи фиксирана ставка в размер на 100 % от приноса на Съюза, отпуснат за съответните специфични цели на ЕФМДРА или за съответната част от тях в рамките на оперативната програма на съответната държава членка, ако
               
                           а)
                        
                        
                           неспазването на правилата на ОПОР е толкова съществено, често или широкоразпространено, че то представлява пълен провал на съответната система и застрашава законността на действията на държавата членка или редовността на финансирането на ОПОР, или
                        
                     
                           б)
                        
                        
                           има доказателства за умишлена небрежност от страна на държавата членка по отношение на приемането на коригиращи мерки във връзка с неспазването на правилата на ОПОР.
                        
                     
         
         
            Член 4
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OВ L 247, 13.7.2021 г., стр. 1.
         
            (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
         
            (3)  Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (ОВ L 231, 30.6.2021 г., стр. 159).
      
      
         
            ПРИЛОЖЕНИЕ
            СЛУЧАИ НА НЕСПАЗВАНЕ СЪГЛАСНО ЧЛЕН 1 (1)
            
            
                        Случаи на неспазване
                     
                     
                        Диапазон на фиксираните ставки
                     
                  
                        
                           Категория 1: Случаи, в които не се осигурява спазването на възможностите за риболов, разпределени на държавите членки в съответствие с членове 16 и 17 от Регламент (ЕС) № 1380/2013
                        
                     
                  
                        1.1
                     
                     
                        Случаи, в които не се спазват правилата за лицензиите и разрешенията за риболов.
                     
                     
                        10—50 %
                     
                  
                        1.2
                     
                     
                        Случаи, в които не се извършва наблюдение на използването на възможностите за риболов, по-специално не се записват всички данни, посочени в риболовния дневник, декларациите за трансбордиране, декларациите за разтоварване, документите за продажба или декларациите за приемане, и/или пропуск да се извършва наблюдение на риболовното усилие, като не се предприемат необходимите мерки данните да бъдат точни, пълни и предадени в срок.
                     
                     
                        10—50 %
                     
                  
                        1.3
                     
                     
                        Случаи, в които на Комисията не се представя уведомление за обобщените данни за разтоварените количества улов и риболовното усилие.
                     
                     
                        10—50 %
                     
                  
                        1.4
                     
                     
                        Случаи, в които не се налагат забрани на риболовни дейности, когато квотите — включително в рамките на споразумения за партньорство в областта на устойчивото рибарство и регионални организации за управление на рибарството — са изчерпани и/или допустимото риболовно усилие е достигнато.
                     
                     
                        10—50 %
                     
                  
                        
                           Категория 2: Случаи, в които не се спазват мерките за опазване и/или защита на уязвимите видове и местообитания с оглед на устойчиви в дългосрочен план дейности в областта на риболова и аквакултурата съгласно член 2 от Регламент (ЕС) № 1380/2013
                        
                     
                  
                        2.1
                     
                     
                        Случаи, в които не се осигурява подробно и точно документиране на всички риболовни рейсове, нито подходящ капацитет и средства за наблюдение на спазването на задължението за разтоварване, в съответствие с принципа на ефективност и пропорционалност.
                     
                     
                        10—50 %
                     
                  
                        2.2
                     
                     
                        Случаи, в които не се прилага забраната за улов, задържане на борда, трансбордиране и разтоварване на риба или черупкови организми, посочени в приложение IV към Директива 92/43/ЕИО (освен ако не са предоставени дерогации съгласно член 16 от същата директива).
                     
                     
                        10—50 %
                     
                  
                        2.3
                     
                     
                        Случаи, в които не се прилага забраната за улов, задържане на борда, трансбордиране и разтоварване на морските бозайници или морските влечуги, посочени в приложения II и IV към Директива 92/43/ЕИО, и на видовете морски птици, попадащи в обхвата на Директива 2009/147/ЕО.
                     
                     
                        10—50 %
                     
                  
                        2.4
                     
                     
                        Случаи, в които не се събират научни данни за случайния улов на уязвими видове и някои видове морски птици.
                     
                     
                        10—50 %
                     
                  
                        2.5
                     
                     
                        Случаи, в които не се извършват наблюдение и оценка на ефективността на въведените смекчаващи мерки, ако има такива в съответствие с най-добрите налични научни становища.
                     
                     
                        10—50 %
                     
                  
                        2.6
                     
                     
                        Случаи, в които не се забранява използването на риболовните уреди, посочени в приложение II към Регламент (ЕС) 2019/1241 относно техническите мерки, с цел защита на уязвими местообитания.
                     
                     
                        10—50 %
                     
                  
                        2.7
                     
                     
                        Случаи, в които не се спазват правилата за научните изследвания.
                     
                     
                        10—50 %
                     
                  
                        2.8
                     
                     
                        Случаи, в които не се създават и не се изпълняват планове за управление на запасите от змиорка.
                     
                     
                        2—25 %
                     
                  
                        2.9
                     
                     
                        Случаи, в които не се спазват мерките за опазване на европейската змиорка (намаляване на риболовното усилие, ако е приложимо, и постигане на количествените цели).
                     
                     
                        2—25 %
                     
                  
                        2.10
                     
                     
                        Случаи, в които на Комисията не се представят доклади относно наблюдението, ефективността и резултатите на мерките за опазване на европейската змиорка.
                     
                     
                        2—25 %
                     
                  
                        2.11
                     
                     
                        Случаи, в които на Комисията не се изпраща годишният доклад за прилагането на правилата относно премахването на перките на акулите.
                     
                     
                        2—25 %
                     
                  
                        
                           Категория 3: Случаи, в които не се осъществяват външните отношения в областта на рибарството в съответствие с международните задължения и с целите на политиката и принципите съгласно член 28 от Регламент (ЕС) № 1380/2013
                        
                     
                  
                        3.1
                     
                     
                        Случаи, в които не се гарантира, че риболовните кораби на Съюза, които плават под знамето на държавата членка и извършват дейност извън водите на Съюза, са в състояние да представят подробна и точна документация за всички свои риболовни и преработвателни дейности.
                     
                     
                        10—50 %
                     
                  
                        3.2
                     
                     
                        Случаи, в които не се гарантира, че риболовните кораби на Съюза извън водите на Съюза разполагат с разрешения съгласно съответните разпоредби на Регламент (ЕС) 2017/2403 относно устойчивото управление на външните риболовни флотове.
                     
                     
                        10—50 %
                     
                  
                        
                           Категория 4: Случаи, в които не се осигурява баланс между риболовния капацитет на флота и природните ресурси, както се изисква съгласно член 22 от Регламент (ЕС) № 1380/2013
                        
                     
                  
                        4.1
                     
                     
                        Случаи, в които не са въведени мерки за адаптиране на риболовния капацитет на флота към възможностите за риболов с цел постигане на стабилен и траен баланс между тях, като се отчитат тенденциите и най-добрите научни становища.
                     
                     
                        10—50 %
                     
                  
                        4.2
                     
                     
                        Случаи, в които не се изготвят отделни оценки за флотовете в най-отдалечените региони и за корабите, осъществяващи дейност само извън водите на Съюза.
                     
                     
                        10—50 %
                     
                  
                        4.3
                     
                     
                        Случаи, в които не се гарантира, че всяко отписване от флота се предшества от отнемането на съответните лицензии и разрешения за риболов и че риболовният капацитет не се заменя.
                     
                     
                        10—50 %
                     
                  
                        4.4
                     
                     
                        Случаи, в които не се гарантира спазването на пределните граници за риболовния капацитет, определени в приложение II към Регламент (ЕС) № 1380/2013 относно ОПОР.
                     
                     
                        10—50 %
                     
                  
                        4.5
                     
                     
                        Случаи, в които системата за вписване/отписване не се прилага така, че вписването на нов капацитет във флота без публична помощ да бъде компенсирано от предшестващо отписване на капацитет без публична помощ, най-малкото равен на нововписания.
                     
                     
                        10—50 %
                     
                  
                        4.6
                     
                     
                        Случаи, в които на Комисията не се представя информацията, която трябва да се запише в регистъра на риболовния флот на Съюза, съгласно член 24, параграф 1 от Регламент (ЕС) № 1380/2013 относно ОПОР и Регламента за изпълнение на Комисията относно регистъра на риболовния флот на Съюза.
                     
                     
                        10—50 %
                     
                  
                        4.7
                     
                     
                        Случаи, в които не се извършват контрол и мониторинг на риболовния капацитет и мощността на двигателя на риболовните кораби.
                     
                     
                        10—50 %
                     
                  
                        
                           Категория 5: Случаи, в които не се допринася за постигането на целта на ОПОР за събиране на научни данни съгласно член 2, параграф 4 от Регламент (ЕС) № 1380/2013
                        
                     
                  
                        5.1
                     
                     
                        Случаи, в които не се събират и управляват биологични, екологични, технически и социално-икономически данни.
                     
                     
                        10—50 %
                     
                  
                        5.2
                     
                     
                        Случаи, в които не се координират дейностите по събиране на данни с други държави членки в същия регион.
                     
                     
                        2—25 %
                     
                  
                        5.3
                     
                     
                        Случаи, в които не се гарантира правилното изпълнение на задачите на националните кореспонденти.
                     
                     
                        2—5 %
                     
                  
                        5.4
                     
                     
                        Случаи, в които не се представя годишният доклад относно изпълнението на националните работни планове за събиране на данни в секторите на рибарството и аквакултурата.
                     
                     
                        2—10 %
                     
                  
                        5.5
                     
                     
                        Случаи, в които не се спазват правилата за използване на данни.
                     
                     
                        2—25 %
                     
                  
                        
                           Категория 6: Случаи, в които не се прилага ефективна система за контрол с цел спазване на правилата за ОПОР, както се изисква в член 36, параграф 3 от Регламент (ЕС) № 1380/2013
                        
                     
                  
                        6.1
                     
                     
                        Случаи, в които не се контролират дейностите, извършвани от физически или юридически лица в рамките на ОПОР на тяхна територия и във води под техния суверенитет или юрисдикция.
                     
                     
                        10—50 %
                     
                  
                        6.2
                     
                     
                        Случаи, в които не се осъществява контрол на достъпа до водите и до ресурсите, както и на дейностите извън водите на Съюза, които се извършват от риболовни кораби на Съюза под тяхното знаме.
                     
                     
                        10—50 %
                     
                  
                        6.3
                     
                     
                        Случаи, в които не са приети подходящи мерки и не са разпределени адекватни финансови, човешки и технически ресурси за контрола, инспекциите и правоприлагането.
                     
                     
                        10—50 %
                     
                  
                        6.4
                     
                     
                        Случаи, в които не се гарантира, че контролът, инспекциите и правоприлагането се извършват на недискриминационна основа по отношение на секторите, корабите или лицата и въз основа на управлението на риска.
                     
                     
                        10—50 %
                     
                  
                        6.5
                     
                     
                        Случаи, в които не се гарантира спазването на правилата във връзка с националните програми за контролна дейност и установените от Комисията програми за контрол и инспекции.
                     
                     
                        10—50 %
                     
                  
                        6.6
                     
                     
                        Случаи, в които не се гарантира спазването на правилата във връзка с пускането на пазара, проследяемостта, първата продажба и претеглянето на продукти от риболов и аквакултура.
                     
                     
                        10—50 %
                     
                  
                        6.7
                     
                     
                        Случаи, в които не се прилагат мерките, за които е взето решение от Комисията с оглед на спазването от страна на държавите членки на целите на ОПОР, а именно във връзка с плановете за действие, съставени след проверки или независими инспекции, включително забрани за риболов, доклади от проверки, независими инспекции и одити, приспадане и прехвърляне на квоти и риболовно усилие и извънредни мерки.
                     
                     
                        10—50 %
                     
                  
                        6.8
                     
                     
                        Случаи, в които не се спазват изискванията по отношение на анализа, проверката и обмена на данни и информация и достъпа до тях.
                     
                     
                        2—25 %
                     
                  
                        Категория 7: Случаи, в които не е въведена ефективна система за инспекции и правоприлагане, както се изисква в член 36, параграф 3 от Регламент (ЕС) № 1380/2013
                     
                  
                        7.1
                     
                     
                        Случаи, в които не се упражнява ефективен надзор и не се извършват ефективни инспекции.
                     
                     
                        10—50 %
                     
                  
                        7.2
                     
                     
                        Случаи, в които не се осъществява сътрудничество с Комисията с цел да се улесни изпълнението на задачите на нейните длъжностни лица по време на техните мисии, свързани с проверки, независими инспекции и одити.
                     
                     
                        2—50 %
                     
                  
                        7.3
                     
                     
                        Случаи, в които не са установени критерии за определяне на тежестта на нарушенията на правилата на ОПОР.
                     
                     
                        10—50 %
                     
                  
                        7.4
                     
                     
                        Случаи, в които не е осигурено систематичното приемане на подходящи мерки и налагането на ефективни, пропорционални и възпиращи санкции и придружаващи санкции за нарушения на правилата на ОПОР.
                     
                     
                        10—50 %
                     
                  
                        7.5
                     
                     
                        Случаи, в които не се прилага точковата система за тежки нарушения по отношение на притежателите на лицензии за риболов, както и на капитаните.
                     
                     
                        10—50 %
                     
                  
                        7.6
                     
                     
                        Случаи, в които не се води национален регистър на нарушенията.
                     
                     
                        10—50 %
                     
                  
                        
                           Категория 8: Случаи, в които не се прилагат мерки за борба с незаконния, недеклариран и нерегулиран (ННН) риболов, както се изисква в член 36, параграф 1 от Регламент (ЕС) № 1380/2013
                        
                     
                  
                        8.1
                     
                     
                        Случаи, в които не се предприемат мерки за гарантиране на предотвратяването, възпирането и премахването на ННН риболов в съответствие с Регламент (ЕО) № 1005/2008.
                     
                     
                        5—50 %
                     
                  
                        8.2
                     
                     
                        Случаи, в които не се извършват проверки във връзка със схемата за удостоверяване на улова.
                     
                     
                        10—50 %
                     
                  
                        8.3
                     
                     
                        Случаи, в които не се спазват правилата във връзка с одобрените икономически оператори.
                     
                     
                        10—50 %
                     
                  
                        
                           Категория 9: Случаи, в които не се спазват правилата относно обща организация на пазарите на продукти от риболов и аквакултури, създадена с цел да се допринесе за постигането на целите на ОПОР, съгласно член 35, параграф 1 от Регламент (ЕС) № 1380/2013
                        
                     
                  
                        9.1
                     
                     
                        Случаи, в които не се спазват критериите за признаване на организации на производителите и междубраншови организации.
                     
                     
                        10—50 %
                     
                  
                        9.2
                     
                     
                        Случаи, в които не се извършват необходимите проверки на признати колективни организации.
                     
                     
                        10—50 %
                     
                  
               (1)  Списъкът на случаите по-долу съответства на този в Регламент за изпълнение на Комисията за прилагане на Регламент (ЕС) 2021/1139 на Европейския парламент и на Съвета относно Европейския фонд за морско дело и рибарство по отношение на случаи на нарушения и тежки нарушения на правилата на общата политика в областта на рибарството, които могат да доведат до прекъсване на срока за плащане или спиране на плащанията по линия на фонда, когато е налице позоваване на съответното правно основание.